Ο **Τζορτζ Πάπας** (αγγλικά: George Papas), γνωστός και ως **Γιώργος Παπαθανασίου** (γενν. 15 Απριλίου 1998), είναι Ελληνοαμερικανός καλαθοσφαιριστής, ο οποίος αγωνίζεται ως σούτινγκ γκαρντ για τον Προμηθέα Πατρών.

Κολεγιακή σταδιοδρομία
----------------------

Ο Πάπας αγωνίστηκε για 5 σεζόν στους Μόνμαουθ Χοκς, όπου είχε μέσο όρο 8,6 πόντους, 1,7 ασίστ, 2,6 ριμπάουντ και 0,9 κλέψιμο ανά αγώνα.

Επαγγελματική σταδιοδρομία
--------------------------

### Ολυμπιακός

Στις 14 Αυγούστου 2022, ο Πάπας υπέγραψε διετές συμβόλαιο συνεργασίας με τον Ολυμπιακό.

Στις 2 Οκτωβρίου του 2022, πανηγύρισε με τον Ολυμπιακό τον πρώτο τίτλο της επαγγελματικής του καριέρας, ο οποίος ήταν το Super Cup 2022. 

Στις 10 Οκτωβρίου του 2022, πραγματοποίησε το ντεμπούτο του στο Ελληνικό Πρωτάθλημα, στην εκτός έδρας αναμέτρηση του Ολυμπιακού με τον Απόλλωνα Πατρών. Βοήθησε με 6 πόντους, 1 ριμπάουντ και 1 ασίστ σε 10 λεπτά συμμετοχής, στη νίκη της ομάδας του με 61-87.

Αντιστοίχως, στην Ευρωλίγκα ανδρών αγωνίστηκε για πρώτη φορά στις 13 Δεκεμβρίου του 2022. Ο Ολυμπιακός επικράτησε με 94-67 της Φενέρμπαχτσε στο Στάδιο Ειρήνης και Φιλίας, στο πλαίσιο της 13ης αγωνιστικής της κανονικής περιόδου της διοργάνωσης, με τον Πάπας να συνεισφέρει 2 πόντους σε 3 λεπτά συμμετοχής.

Το Φεβρουάριο του 2023, ο Πάπας κατέκτησε ακόμη έναν τίτλο με τον Ολυμπιακό, εκείνον του Κυπέλλου Ελλάδας, στο Final 8 της Κρήτης.

### Προμηθέας Πατρών

Στις 17 Ιανουαρίου 2024, υπέγραψε συμβόλαιο με τον Προμηθέα Πατρών.

Εθνική ομάδα
------------

Στις 7 Νοεμβρίου 2022, κλήθηκε για πρώτη φορά στην Εθνική Ελλάδας ανδρών, για τα προκριματικά του Παγκοσμίου Κυπέλλου 2023 εναντίον της Λετονίας και του Βελγίου, στις 11 και 14 Νοεμβρίου αντίστοιχα, δίχως να αγωνιστεί. Κλήθηκε ξανά για τους δύο τελευταίους αγώνες των προκριματικών το Φεβρουάριο. Έκανε το ντεμπούτο του εναντίον της Σερβίας στις 24 Φεβρουαρίου 2023, χρησιμοποιώντας το πλήρες επώνυμό του στη φανέλα του (Παπαθανασίου). Τρεις μέρες αργότερα, εναντίον της Λετονίας, σημείωσε τους πρώτους του πόντους, με τρίποντο.

Παραπομπές
----------

1. 1 2  «ΚΑΕ Ολυμπιακός: Απέκτησε τον ομογενή Τζορτζ Πάπας -Το who is who του 24χρονου γκαρντ». *iefimerida.gr*. 14 Αυγούστου 2022.
2. ↑  «George Papas Stats». *espn.com*.
3. ↑  «Ολυμπιακός: Απέκτησε τον Τζορτζ Πάπας!». *eurohoops.net*. 14 Αυγούστου 2022.
4. ↑  «Olympiacos sign Greek-American George Papas». *basketnews.com*. 14 Αυγούστου 2022.
5. ↑  «Ο Προμηθέας Πάτρας ανακοίνωσε την απόκτηση του Τζορτζ Πάπας». *sport24.gr*. 17 Ιανουαρίου 2024.
6. ↑  «Ξεκίνησε προετοιμασία η Εθνική με Τζορτζ Πάπας!». *sport-fm.gr*. 7 Νοεμβρίου 2022.
7. ↑  «Με Τζορτζ Πάπας ξεκίνησε η προετοιμασία της Εθνικής». *ertsports.gr*. 7 Νοεμβρίου 2022.
8. ↑  «George Papas». proballers.com. 1 Μαρτίου 2022. Ανακτήθηκε στις 1 Μαρτίου 2023.

Εξωτερικοί σύνδεσμοι
--------------------

* Προφίλ στο proballers.com
* Προφίλ στο Instagram

|  |  |  |  |  |  |
| --- | --- | --- | --- | --- | --- |
| 

| π • σ • ε
Καλαθοσφαιριστές Προμηθέα Πατρών ~ Basket League ~ Περίοδος 2022-2023 |
| --- |
|  |
| 0 | 
* **1** Κάουαν
* **2** Ντάνγκουμπιτς
* **3** Γιανγκ
* **4** Κόντιτ
* **5** Πλώτας
* **6** Τσαϊρέλης
* **7** Μουράτος
* **8** Γκίκας
* **12** Λάγιος
* **14** Κακλαμανάκης
* **15** Σίμπσον
* **20** Καναβός
* **32** Βάλμπεργκ-Φασάσι
* **33** Παρασκευόπουλος
* **41** Βασιλείου
* **80** Τανούλης
* **98** Κουλμπόκα

Προπονητής: Χριστόπουλος |  |

 |